钦定古今图书集成/明伦汇编/氏族典/第399卷 > 《廖用贤尚友录》 > 史朝义
## 钦定古今图书集成/明伦汇编/氏族典/第399卷 > 《廖用贤尚友录》 > 史朝义

按《唐书史思明传》：“初，思明诸子无嫡庶，分以少者为
尊。朝义孽长子宽厚，下多附者。及难起，阴令向贡、阿
史那玉图朝清。朝清被执死，贡摄军事。未几，玉袭杀
之。朝义以李怀仙为幽州节度使，幽州乃定。朝义虚
怀礼，下事皆决大臣，然无经略才。当此时，洛阳诸郡
人相食，城邑榛墟。又诸将皆禄山旧臣，与思明故辈”
行，耻为朝义屈，召兵辄不至，欲还幽州。会雍王仆固
怀恩、李抱玉、李光弼合兵讨贼，师次洛阳，朝义以师
十万距横水，战，大败。朝义走至下博，仆固玚追及之，
朝义复败，遂走莫州。玚追围之，阅精兵，欲决死，田承
嗣谓朝义不如还幽州，因怀仙朝义然纳以骑五千，
夜出，握承嗣手，以存亡为托。将行，复曰：“阖门百口，母
老子稚，今付公矣。”承嗣听命。旦日，承嗣出降，使人号
城上曰：“朝义夜半走矣，胡不追贼！”玚未信，承嗣将朝
义母及妻孺诣玚垒，于是诸军率轻兵追之。朝义走
范阳，怀仙部将李抱忠闭壁不受，谋奔两蕃，怀仙招
之，自渔阳回幽州，缢死医巫闾祠下，怀仙斩其首，传
长安。思明父子僭号凡四年，灭。